Freecell ohjeet

Mikä on Freecell?

Freecell on pasianssi, jossa tapeeksi taitava voi selvittää lähes kaikki pöydät. Korttipöytä koostuu neljästä tyhjästä ruudusta (vasemmassa yläkulmassa), neljästä lopullisesta ruudusta (oikeassa yläkulmassa) ja kahdeksasta korttipinosta (alhaalla).

Sekoitettu korttipakka on jaettu kahdeksaan pinoon. Tehtävänä on siirtää kaikki kortit pinoista yläoikealle niille varatuille paikoille. Paikat on täytettävä järjestyksessä niin, että yhteen paikkaan tulee vain samaa maata olevia kortteja. Ensimmäisenä ruutuun tulee saada ässä, sen jälkeen kakkonen, sitten kolmonen ja niin edelleen.

Kortteja voi siirtää pinosta toiseen tietyin rajoituksin. Voit siirtää kortin vain yhtä numeroa isomman kortin päälle. Lisäksi korttien täytyy olla eri väriä. Voit esimerkiksi siirtää herttaviitosen ristikuutosen päälle.

Kortteja voi myös siirtää ylävasemmalla sijaitseviin ruutuihin ja niistä takaisin alas. Jokaisessa ruudussa voi pitää vain yhtä korttia kerrallaan. Alhaalla sijaitsevat tyhjät pinot toimivat myös väliaikaisina sijoituspaikkoina korteille.